Diari Oficial de la Generalitat Valenciana


Sumari del DOGV 1444, del 17-12-1990 (1990/819686)

ORDRE de 31 d'octubre de 1990, del Conseller d'Administració Pública, per la qual homologa la constitució i estatuís de la «Mancomunitat per a la depuració d'aigües residuals de la marga esquerre del Segura-vega Baixa», dels municipis de Redován, Rafal, Callosa de Segura, Cox, Granja de Rocamora, Albatera i l'entitat local menor de San Isidro de Albatera.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/31/(3)/dof/vci/html**

### Dades del document

Número de DOGV
:   1444

Data del DOGV
:   17-12-1990

Secció del DOGV
:   DISPOSICIONS GENERALS

Número del document
:   1990/819686


Data del document
:   31-10-1990

Organisme emissor
:   Conselleria d'Administració Pública

Tipus de document
:   Ordre

Ordre de 31 d'octubre de 1990, del Conseller d'Administració Pública, per la qual homologa la constitució i estatuts de la "Mancomunitat per a la depuració d'aigües residuals del marge esquerre del Segura-Vega Baixa", dels municipis de Redován, Rafal, Callosa de Segura, Cox, Granja de Rocamora, Albatera y l'entitat local menor de San Isidro de Albatera.  
Els municipis de Redován, Rafal, Callosa de Segura, Cox, Granja de Rocamora, Albatera i l?entitat local menor de San Isidro de Albatera, tots ells de la província d'Alacant, fent ús de la facultat que els atorga l?article 44, paràgraf 1 de la Llei 7/85 de 2 d'abril, de Bases de Règim Local, tramitaren l?expedient per a aprovar la constitució i estatuts de la «Mancomunitat per a la depuració d'aigües residuals de la marge esquerre del Segura -Vega Baixa-».  
Tramès l'expedient tramitat i els estatuts aprovats a aquesta conselleria, s'ha observat que acompleixen en tots els seus termes la legislació vigent al respecte, sense que s'hi haja trobat cap infracció a l'ordenament jurídic ,perjudici a les competències d'aquesta comunitat autònoma, o interferència en el seu exercici.  
Per això, i atès el que disposa el Reial Decret 695/79, de 13 de febrer, de transferència de competències, en relació amb el Decret de la Presidència de la Generalitat 10/85, de 21 de juny,  
ORDENE:  
Article únic  
Homologar la constitució de la «Mancomunitat per a la depuració d'aigües residuals de la marge esquerre del Segura -Vega Baixa-», dels municipis de Redován, Rafal, Callosa de Segura, Cox, Granja de Rocamora, Albatera i l?entitat local menor de San Isidro de Albatera; i els seus estatuts, reproduïts en annex en aquesta ordre, per haver-se acreditat la legalitat de les actuacions i haver sorgit, per tant, una entitat local amb personalitat jurídica pròpia.  
València, 31 d'octubre de 1990.  
El Conseller d?Administració Pública,   
EMERIT BONO I MARTINEZ  
Estatuts de la «Mancomunitat per a la depuració de les aigües residuals de la marge esquerre del Segura -Vega Baixa-», dels municipis de Redován, Rafal, Callosa de Segura, Cox, Granja de Rocamora, Albatera i l?entitat local menor de San Isidro de Albatera.  
CAPITOL I   
Disposicions generals  
Article 1er. Els municipis de Redován, Rafal, Callosa de Segura, Cox, Granja de Rocamora, Albatera i l?entitat local menor de San Isidro de Albatera (terme municipal d'Albatera), aquesta darrera en virtut del que disposen les seues normes de creació i constitució i d?acord amb el que preceptua l'article 41.1. d) del text refós de les disposicions legals vigents en matèria de règim local, es constitueixen en mancomunitat, amb plena personalitat jurídica per a l'acompliment dels fins que determinen els articles 6é i 7é dels presents estatuts.  
Article 2on. S'anomenarà «Mancomunitat per a la depuració d'aigües residuals de la marge esquerre del Segura -Vega Baixa-», i els seus òrgans de govern i d?Administració s'ubicaran al municipi on residesca la presidència.  
Article 3er. L?àmbit territorial de la mancomunitat estarà constituït pels termes municipals dels municipis que integren aquesta.  
CAPITOL II   
Organs de govern i administració  
Article 4t. 1. Els òrgans de govern i d'administració de la mancomunitat són la Junta de Govern i el president.  
2. La Junta de Govern de la mancomunitat estarà integrada per:  
El president, que serà l'alcalde- president de l?excel·lentíssim ajuntament de Callosa de Segura.  
Vocals, tots els alcaldes del ens mancomunats, que podran delegar la representació i funcions en un membre de les seues corporacions respectives.  
Secretari- interventor, el secretari de l'Ajuntament de Callosa de Segura, que intervindrà amb veu i sense vot.  
3. Una vegada constituïda la Junta de Govern, aquesta designarà entre els seus membres dos vice-presidents.  
Article 5é. El president de la mancomunitat n?ostenta la representació, dirigeix l'administració i exerceix la superior direcció, inspecció i impuls dels serveis i obres que es duguen a terme, exercint les facultats de caràcter econòmic i sancionador, i, en general, aquelles de la mancomunitat que corresponen als alcaldes dels ajuntaments.  
Els vice-presidents substitueixen el president amb les mateixes facultats en els casos de vacant, absència o malaltia del titular.  
Article 6é. La mancomunitat aprovarà la seua pròpia plantilla de personal i quadre de llocs de treball, amb els mateixos requisits i abast que les de les altres entitats locals.  
Tanmateix, per raó d'economia, el personal tècnic i administratiu de la mancomunitat serà adscrit per la Junta de Govern d'entre els funcionaris que pertanyen a les respectives entitats locals mancomunades.  
Fora del que preveu el paràgraf anterior, la Junta de Govern acordarà la provisió de les places que constituesquen la plantilla de personal, d?acord amb els sistemes legals de selecció de personal vigents.  
CAPITOL III   
Objecte i competències  
Article 7é. 1. L?activitat i competència mancomunitat, que assumeix en relació amb l'acompliment dels seus fins amb plena titularitat i extensió, es dirigiran a la prestació dels serveis de depuració, tractament i reutilització de les aigües residuals dels municipis i entitat local menor dels membres que la integren, per raó del que disposen els articles 25.2 i) de la Llei 7/85, de 2 d?abril, de Bases de Règim Local i la resta de la legislació sectorial aplicable a la matèria.  
2. En qualsevol cas, amb l'acompliment previ dels requisits legals procedents, les entitats associades podran acordar la prestació mancomunada d'altres serveis de la seua competència, els quals seran assumits per la mancomunitat en la forma i les condicions que s'establesquen per a cada cas concret.  
3. Els acords de la mancomunitat, en l?àmbit de la seua competència, obligaran els ajuntaments i veïns dels respectius municipis.  
Article 8. La mancomunitat coordinarà les seues activitats i, si fa el cas, la de les entitats locals membres d'aquesta, amb les dels diversos organismes amb competències concorrents, en particular amb la Conselleria d'Obres Públiques, Urbanisme i Transports de la Generalitat Valenciana.  
Aquesta coordinació abastarà els aspectes d'estudi, planificació, execució, organització i gestió de serveis.  
CAPITOL IV   
Recursos econòmics  
Article 9é. Per a la realització dels seus fins, la Mancomunitat comptarà amb els recursos següents:  
a) Ingressos de dret privat.  
1. Els fruits, rendes o interessos dels béns i drets de qualsevol classe de què siga titular la mancomunitat.  
2. Els ingressos procedents de l?alienació dels béns i drets.  
3. Les donacions, herències, llegats i auxilis de tota mena, procedents de particulars, que siguen acceptats per la mancomunitat.  
b) Subvencions i altres ingressos de dret públic, acceptats per la mancomunitat.  
c) Taxes per la prestació de serveis o realització d'activitats de la seua competència.  
d) Contribucions especials per execució d'obres o per l?establiment, ampliació i millora dels serveis que siguen competència de la mancomunitat.  
e) Els procedents d'operacions de crèdit.  
f) Multes.  
g) L?aportació de cada entitat local integrada en la mancomunitat, que es realitzarà en proporció al nombre d'habitants de cada membre, desglossant-se, en el cas d'Albatera, els corresponents al municipi i els corresponents a l?entitat local menor de San Isidro de Albatera.  
h) Qualsevol altre ingrés que es determine o establesca d'acord amb la normativa legal.  
Article 10. Seran d?aplicació a la mancomunitat el que establesquen les disposicions legals reguladores dels ens locals respecte dels ingressos detallats en l'article anterior.  
Article 11. La Junta de Govern formarà anualment un pressupost únic, d?acord amb el que disposen les disposicions legals vigents, per les quals és regulada la formació de pressuposts dels ens locals.  
CAPITOL V   
Funcionament i règim jurídic  
Article 12. El règim de sessions, l'adopció d'acords, tramitació d'expedients i comptabilitat de la mancomunitat s'ajustarà al que a cada moment establesquen les disposicions legals que, en relació amb aquestes matèries, regulen l'actuació dels ajuntaments.  
Article 13. La mancomunitat, en l'exercici de la potestat reglamentària i d'autoorganització, podrà dictar les normes i disposicions, incloses les de règim interior, que estime convenients, tot això sense perjudici de la forma de gestió que en el seu cas s'adopte.  
Article 14. Les resolucions de la Junta de?? de la mancomunitat tancaran la via administrativa, i el règim jurídic aplicable serà l'establert per als ajuntaments en les disposicions reguladores del règim local i Llei de Procediment Administratiu.  
CAPITOL VI   
Durada, modificació i dissolució de la mancomunitat  
Article 15. La mancomunitat es constitueix amb durada indefinida, atès el caràcter permanent dels seus fins.  
Article 16. Podran adherir-se a la mancomunitat aquells ens locals interessats sempre que aquests aproven els presents estatuts.  
La Junta de Govern de la mancomunitat emetrà informe previ i en forma favorable de les adhesions, les quals seran aprovades per la Generalitat Valenciana.  
D'igual manera, amb idèntics tràmits als exigits per a la seua creació i per a, entre d'altres, el millor acompliment dels fins que constitueixen el seu objecte, la mancomunitat podrà acordar la seua fusió amb altres entitats locals d'anàloga naturalesa, o la seua transformació o successió per consorci que existesca o es projecte a la província d'Alacant.  
Article 17. La mancomunitat podrà dissoldre?s per:  
a) Disposició legal.  
b) Acord dels ens locals que la integren, adoptat amb els mateixos requisits precisos per a la seua creació.  
Article 18. En cas de dissolució de la mancomunitat els sens béns revertiran als ens locals que la integren en la mateixa proporció de les aportacions respectives.  
DISPOSICIONS ADDICIONALS  
Primera. El membres integrants de la Junta de Govern participaran en les resolucions d'aquesta, amb un nombre de vots proporcional a l'aportació econòmica a la mancomunitat dels ens locals als que representen, d'acord amb el que disposa l'article 8.g) dels presents estatuts.  
Segona. En cas que els ens locals mancomunats no efectuassen les seues aportacions econòmiques a la mancomunitat en els terminis acordats, autoritzaran la Delegació Provincial d'Hisenda perquè retinga les quantitats del deute als municipis deutors i les hi lliure. A aquest efecte, els ens locals que integren la mancomunitat s'obliguen a atorgar poder notarial tan ampli com en dret pertoque, en favor d'aquesta.  
DISPOSICIO FINAL  
Per a les coses no previstes en aquests estatuts serà d'aplicació el que disposa la legislació vigent en cada cas per als ens locals.


Còpia Permalink ELI